**Br: 050201-082/24-496/1**

**Podgorica, 18. april 2024. godine**

**S E K T O R S K A A N A L I Z A  
za utvrđivanje prijedloga prioritetnih oblasti od javnog interesa i potrebnih sredstava   
za finansiranje projekata i programa nevladinih organizacija  
iz Budžeta Crne Gore u 2025. godini**

|  |
| --- |
| Sektorska analiza se sastavlja na temelju strateških i planskih dokumenata, kao i propisa u odgovarajućoj oblasti od javnog interesa. Ova analiza uključuje konsultacije sa zainteresovanim nevladinim organizacijama i predstavlja osnovu za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama.  Priprema se za 2025. godinu kako bi se blagovremeno planirala visina sredstava koja će biti opredjeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Osim toga, ova analiza služi i za pripremu javnih konkursa za raspodjelu sredstava u oblastima koje će biti utvrđene kao prioritetne. |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**
   1. Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | razvoj civilnog društva i volonterizma |  | zaštita životne sredine |
|  | smanjenje siromaštva |  | evroatlantske i evropske integracije Crne Gore |  | poljoprivreda i ruralni razvoj |
|  | zaštita lica sa invaliditetom |  | institucionalno i vaninstitucionalno obrazovanje |  | održivi razvoj |
|  | društvena briga o djeci i mladima |  | nauka |  | zaštita potrošača |
|  | pomoć starijim licima |  | umjetnost |  | rodna ravnopravnost |
|  | zaštita i promovisanje ljudskih i manjinskih prava |  | kultura |  | borba protiv korupcije i organizovanog kriminala |
|  | vladavina prava |  | tehnička kultura |  | borba protiv bolesti zavisnosti |
| ***X*** | ***druge oblasti od javnog interesa utvrđene posebnim zakonom (navesti koje): Zakon o inovacionoj djelatnosti („Službeni list CG“ br.82/20) - član 10, stav 1 tačka 7 - Socijalna inovacija predstavlja nove ideje koje na djelotvorniji način zadovoljavaju potrebe društva, kreiraju društvene odnose i nove oblike saradnje, a mogu biti proizvodi ili modeli.*** | | | | |

1. **PRIORITETNI PROBLEMI I POTREBE KOJE TREBA RIJEŠITI U 2025. GODINI FINANSIRANJEM PROJEKATA I PROGRAMA NVO**

2.1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |  |
| --- | --- |
| Opis problema: | |
| Socijalne inovacije su jasno prepoznate kroz zakonski okvir za inovacionu djelatnost, ali dostupi programi podrške razvoju inovacija u Crnoj Gori dominantno targetiraju tehnološke inovacije, te se socijalne inovacije podržavaju u kontekstu razvoja tehnologija i njihove primjene u društvu.  Aktuelni institucionalni okvir za inovacije omogućava jasno definisanje uloga i kanale komunikacije svih aktera u inovacionom ekosistemu (državni sektor, akademski sektor, privreda i NVO), te njihov uticaj na donošenje i implementaciju politika, a u tom kontekstu potrebno je optimalno iskoristiti potencijalne NVO sektora.  Kroz Program za inovacije 2021-2024, a potom za period 2023-2027, uspostavljen je kontinuitet inovacionih programa koji podržavaju različite faze razvoja inovacija, koje odgovaraju na potrebe inovacione zajednice, a u ovom lancu nedostajuća je snažnija podrška i mehanizam za podsticanje socijalnih inovacija.  Neophodno je raditi na afirmaciji i jačanju društvenog preduzetništva u zemlji i regionu, te je potrebno razvijati politike i mehanizme dugoročne podrške društvenim preduzetnicima. Ovaj vid preduzetništva kao takav, može doprinijeti postizanju ciljeva održivog razvoja i pospješiti razvoj nauke i inovacija među mladim ljudima u našoj zemlji.  Socijalna ekonomija kroz društveno preduzetništvo daje odgovor na mnoge probleme i izazove sa kojima se danas suočavaju mlađe generacije i naše društvo u cjelini, te organizacija ovog i sličnih događaja pruža priliku svim akterima da razmijene svoja viđenja na aktuelne probleme i pruže konstruktivne preporuke za dalji rad. U kontekstu prepoznavanja i podsticanja konkurentskih prednosti kroz implementaciju koncepta pametne specijalizacije u Crnoj Gori, pruža se set mogućnosti, izazova i fokusnih područja u kojima socijalne inovacije mogu pokrenuti rješavanje problema. | |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| Program za inovacije 2023-2027  Izvještaj o radu Ministarstva nauke i tehnološkog razvoja za 2022. godinu  Izvještaj o radu Ministarstva nauke i tehnološkog razvoja/Ministarstva prosvjete, nauke i inovacija za 2023. godinu | <https://www.gov.me/clanak/usvojen-program-za-inovacije-2023-2027>  <https://www.gov.me/dokumenta/ca7e65d7-7f26-4272-9a2a-e2658794e547>  Biće objavljeno |

2.2.Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| * Strategija pametne specijalizacije Crne Gore 2019-2024 * Operativni program za implementaciju Strategije pametne specijalizacije 2021-2024 * Program za inovacije 2023-2027 * Zakon o inovacionoj djelatnosti („Sl. list CG“ br.82/20) | Strateški cilj 3. Poboljanje saradnje u sistemu inovacija, Strateški cilj 4. Podrška inovativnim aktivnostima u privrednom sektoru, i Strateški cilj 5. Pooljšanje okvirnih uslova za inovativni ekosistem  član 10, stav 1 tačka 7 |

2.3.Obrazložiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| Nevladine organizacije imaju ključnu ulogu u promovisanju socijalnih inovacija i rješavanju društvenih problema na lokalnom i regionalnom nivou.   1. Saradnja s drugim NVO, vladinim institucijama, privatnim sektorom i akademskim institucijama ključna je u kreiranju sinergijskog efekta za maksimalnu iskorišćenost resursa u rješavanju problema socijalnih inovacija. 2. **Istraživanje i identifikacija problema**: NVO mogu lakše pristupiti ciljnim grupama kako bi se sprovela istraživanja, analize i identifikacija ključnih društvenih problema i potreba zajednice. 3. **Razvoj i implementacija inovativnih programa i projekata**: 4. Razvijanje inovativnih programa i projekta koji adresiraju identifikovane probleme na održiv način. 5. **Edukacija i osnaživanje zajednice**: 6. NVO mogu pružiti obrazovne programe, radionice i druge aktivnosti kako bi osnažile zajednicu da prepozna i rješava probleme na lokalnom nivou. | * ***Indikator 1:*** * Broj anketiranih ili intervjuisanih osoba   ***Indikator 2:***  Broj fokus grupa ili radionica  ***Indikator 3:***  Broj preporuka ili akcija izvedenih na osnovu istraživanja  **Indikator 1:**  Broj novih programa ili projekata  **Indikator 2:**  Broj partnerstava sa drugim NVO, javnim ili privatnim sektorom  **Indikator 3:**  Broj korisnika programa  ***Indikator 1:***   * Nivo uključenosti u lokalne inicijative koje se bave adresiranim izazovima   ***Indikator 2:***  Uticaj obrazovnih programa na lokalnu zajednicu putem evaluacija, istraživanja i povratnih informacija od učesnika | Ankete i intervjui koje sprovodi NVO  Izvještaji NVO  Izvještaji NVO  Plan i program rada NVO  Skopljeni ugovori o saradnji na sprovođenju programa  Izvještaji NVO  Izvještaji NVO o sprovedenim radionicama, događajima, anketama i sl. |

1. **OSTVARIVANJE STRATEŠKIH CILJEVA**

3.1.Navesti ključne strateške ciljeve iz sektorske nadležnosti čijem će ostvarenju u 2025. godini doprinijeti projekti i programi nevladinih organizacija.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u 2025. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| **Cilj 1:** Povećanje društvene inkluzije  **Cilj 2:** Promocija održivog razvoja i zaštite životne sredine  **Cilj 3:**Unapređenje kvaliteta života mladih | Programi i projekti NVO mogu doprinijeti povećanju društvene inkluzije kroz različite aktivnosti, kao što su obrazovni programi za podršku socijalnom preduzetništvu ili inicijative za osnaživanje ranjivih zajednica. Cilj je stvaranje društva u kojem su svi članovi uključeni i imaju jednake mogućnosti za učešće i doprinos.  NVO mogu raditi na promociji održivog razvoja i zaštiti životne sredine kroz programe i projekte koji podstiču ekološku svijest, podržavaju obnovljive izvore energije, promovišu održive prakse u poljoprivredi i gradnji, te se bore protiv klimatskih promjena. Cilj je stvaranje društva koje živi u skladu s prirodom i čuva životnu sredinu za buduće generacije  NVO mogu organizovati programe obuke, mentorstva i prakse kako bi mladima pružile potrebne vještine i znanja za ulazak na tržište rada. Ovo može uključivati kurseve digitalnih vještina, preduzetničke programe ili edukaciju o profesionalnom razvoju i pružiti podršku mladim socijalnim preduzetnicima kroz mentorstvo, obuku i pristup finansijskim resursima. Ovo može podstaći inovacije i stvaranje održivih poslovnih modela koji imaju pozitivan impakt na zajednicu. |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**

4.1.Navesti javne konkurse koji se predlažu za objavljivanje u 2025. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa | Iznos | Drugi donatori s kojima je potrebno koordinirati oblasti finansiranja |
| Partnerstvo sa NVO za razvoj socijalnih inovacija | 100.000,00 eura | - |

4.2.Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u 2025.godini.

|  |
| --- |
| Opis glavnih grupa korisnika, njihov broj i potrebe |
| Program je osmišljen u cilju podizanja svijesti o društvenom preduzetništvu među mladima, kompanijama, državnim institucijama, akterima u akademskoj i naučnoj zajednici, kao i zainteresovanoj javnosti. Realizacija aktivnosti doprinosi snažnijoj edukaciji na polju inovacija, znanja i vještina, kao i konkretne podrške idejama, koje imaju potencijal za realizaciju i pozitivan društveni uticaj u Crnoj Gori, ali i širom svijeta.  Dugoročni cilj projekta je osnaživanje inovativne i naučne zajednice mladih i ambicioznih ljudi, koji zajedno sa svim zainteresovanim stranama kreiraju mikro eko-sistem, koji će podsticati njegove članove da kroz svoj rad i participaciju kreiraju pozitivne promjene u svojim lokalnim zajednicama i na nacionalnom nivou.  Program pored svoje edukativne i informativne strane, pruža i mentorsku i finansijsku podršku učesnicima i pobjednicima takmičenja “Nagrade za društvene promjene”. |

4.3.Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |  |
| --- | --- |
| Očekivani broj projekata koji se planira finansirati / broj ugovora koje se planira zaključiti s NVO | |
| Partnerstvo sa NVO za razvoj socijalnih inovacija - Osnaživanje omladinskog preduzetništva kroz unapređivanje vještina | 5 |

4.4.Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |  |
| --- | --- |
| Naziv javnog konkursa: Partnerstvo sa NVO za razvoj socijalnih inovacija - Osnaživanje omladinskog preduzetništva kroz unapređivanje vještina | |
| Najniži iznos finansijske podrške koju će biti moguće ostvariti na osnovu javnog konkursa: 10.000,00 EURA | Najviši iznos finansijske podrške koju će biti moguće ostvariti na osnovu javnog konkursa: 20.000,00 EURA |

**NAPOMENA:** stavom 4 člana 32 Zakona o NVO, definisano je: ***“Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

1. **KONSULTACIJE SA ZAINTERESOVANIM NEVLADINIM ORGANIZAICJAMA**

5.1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koje su učestvovale u konsultacijama |
| Konsultativni sastanak | 8.4.2024 | NVO Centar za omladinsku edukaciju |

1. **KAPACITETI ZA SPROVOĐENJE JAVNOG KONKURSA**

6.1.Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
| Partnerstvo sa NVO za razvoj socijalnih inovacija - Osnaživanje omladinskog preduzetništva kroz unapređivanje vještina | 2 | Marina Knežević  Nevena Radović |